# Marta Reyero

Marta Reyero Echevarría (León, 1965eko azaroaren 18a) leondar kazetaria eta telebista aurkezlea da.

## Bizitza

Umetatik Asturias probintziako Oviedo hiriburuan hazi zen. Filosofia eta Letrak ikasi zituen Oviedoko Unibertsitatean, eta Kazetaritzako lizentziatura lortu zuen Euskal Herriko Unibertsitatean.

### Ibilbidea

1988 eta 1990 artean hasi zuen bere kazetaritza-ibilbidea SER Gijónen, Radio Asturias Cadena SERen eta Radio Minuto Asturiasen, saio aurkezle lanetan.
1990ean TVE-Asturiasen hasi zen. 1990 eta 1992 bitartean, kultura-saio bat eta nekazaritza- eta arrain-sektoreari buruzko beste bat aurkeztu zituen.
Madrilera joan eta Hora 25 saioan lan egin zuen, orduan Carlos Llamasek zuzentzen zuena, baita Cadena SER irratian ere, 1992 eta 1994 bitartean. Kate berean Hora 20 editatu eta aurkeztu zuen.
1994an sartu zen Sogecablen, Redacción albistegian lehenik (Canal+ katean), 1998an CNN+ katearen gaueko edizioan, eta aldi berean, kate horretan zinema saioa aurkeztu zuen, Estrenos. Halaber, Código+ Belfast saioan (Ipar Irlandako bake-prozesua) lan egin zuen, Espainiako eta atzerriko hauteskunde-prozesuak estali ditu, erredaktore eta aurkezle lanetan, eta Canal+eko 21:30eko albistegia aurkeztu du.
2005ean Cuatro katera pasatu zen, Sogecableko kate irekira, eta bertan albistegien arloan egin zuen lan. 2005eko azaroa eta 2006ko abuztua bitartean, eguerdiko Noticias Cuatro saioaren edizioa aurkeztu zuen Marta Fernández Vázquezekin batera, eta 2006ko irailetik aurrera, asteburuetako edizioak aurkeztu zituen Miguel Angel Oliverrekin batera. 2014ko irailetik aurrera, Roberto Arcerekin lan egin zuen. 2019ko otsailetik 2024ko urtarrilera arte Cuatroren asteburuko edizioak aurkeztu zituen Arcerekin batera. 2024ko urtarrilean, asteburuko Noticias Cuatro bi edizioak aurkeztu zituzten berriro, albistegiak Mediaset Españako bigarren kanalera itzuli baitziren.
Zinemari eta telebistari buruzko artikuluak ere argitaratu ditu El País egunkarian eta Cinemanía eta Cajastur aldizkarietan, eta Soldados de Salamina, La balsa de piedra, Picasso y sus mujeres eta El corazón del guerrero film eta dokumentaletan parte hartu du.

## Sariak eta aintzatespenak

* 2011n, Urrezko Antena jaso zuen, Telebista kategorian.

## Ibilbidea
### Telebista-saioak

| Urtea | Saioa | Katea | Oharrak |
| 1994-1998 | Redacción | Canal+ | Aurkezlekidea |
| 1998-2005 | Edición Nocturna | CNN+ | Aurkezlea |
| 2005-2006 | Noticias Cuatro 1 | Cuatro | Aurkezlea |
| 2006-2019; 2024-... | Noticias Cuatro Fin de semana | Cuatro | Aurkezlea |
| 2019-2024 | Cuatro al día Fin de semana | Cuatro | Aurkezlea |

## Erreferentziak

* ↑ (Gaztelaniaz) 20minutos. (2024-02-06). «La trayectoria profesional de Marta Reyero, la presentadora de la edición del fin de semana de Noticias Cuatro» www.20minutos.es - Últimas Noticias (Noiz kontsultatua: 2024-09-06).
* ↑ (Gaztelaniaz) «Marta Reyero, imagen de la historia de Cuatro y una pieza destacada en sus nuevos informativos» El Español 2024-02-17 (Noiz kontsultatua: 2024-09-06).
* 1 2 (Gaztelaniaz) «Marta Reyero» Cuatro (Noiz kontsultatua: 2024-09-06).
* ↑ «Reyero, Marta | AcademiaTV» www.academiatv.es.
* ↑ Baragaño, Techu. (2003-11-19). CNN Plus renueva las caras de la cadena en su quinto aniversario. ISSN 1134-6582..
* ↑ Roberto Arce se incorpora a Noticias Cuatro Fin de Semana | Frame Comunicacion. .
* ↑ «Antenas de Oro 2011: ¿Quieres conocer quienes fueron los premiados de la noche más 'comunicativa' del año?» Hola.com 7 de noviembre de 2011.

## Kanpo estekak

* Datuak: Q6002008
* Multimedia: Marta Reyero / Q6002008